CELEX: 52017DP0405
Language: da
Date: 2017-10-25 00:00:00
Title: Europa-Parlamentets afgørelse om ikke at gøre indsigelse mod Kommissionens delegerede forordning af 21. september 2017 om supplerende regler til Europa-Parlamentets og Rådets direktiv (EU) 2016/97 for så vidt angår oplysningskrav og regler om god forretningsskik i forbindelse med distribution af forsikringsbaserede investeringsprodukter (C(2017)06229 — (2017/2855(DEA))

27.9.2018   
            
            
               DA
            
            
               Den Europæiske Unions Tidende
            
            
               C 346/370
            
         
      P8_TA(2017)0405
      Afgørelse om ikke at gøre indsigelse mod en delegeret retsakt: oplysningskrav og regler om god forretningsskik i forbindelse med distribution af forsikringsbaserede investeringsprodukter
      Europa-Parlamentets afgørelse om ikke at gøre indsigelse mod Kommissionens delegerede forordning af 21. september 2017 om supplerende regler til Europa-Parlamentets og Rådets direktiv (EU) 2016/97 for så vidt angår oplysningskrav og regler om god forretningsskik i forbindelse med distribution af forsikringsbaserede investeringsprodukter (C(2017)06229 — (2017/2855(DEA))
      (2018/C 346/52)
      
         Europa-Parlamentet,
      
                  —
               
               
                  der henviser til Kommissionens delegerede forordning (C(2017)06229),
               
            
                  —
               
               
                  der henviser til skrivelse af 16. oktober 2017 fra Økonomi- og Valutaudvalget til Udvalgsformandskonferencens formand,
               
            
                  —
               
               
                  der henviser til artikel 290 i traktaten om Den Europæiske Unions funktionsmåde,
               
            
                  —
               
               
                  der henviser til Europa-Parlamentets og Rådets direktiv (EU) 2016/97 af 20. januar 2016 om forsikringsdistribution (1), særlig artikel 28, stk. 4, artikel 29, stk. 4, artikel 30, stk. 6, og artikel 39, stk. 5,
               
            
                  —
               
               
                  der henviser til Økonomi- og Valutaudvalgets henstilling til afgørelse,
               
            
                  —
               
               
                  der henviser til forretningsordenens artikel 105, stk. 6,
               
            
                  —
               
               
                  der henviser til, at der ikke er gjort indsigelse inden for den frist, der er fastsat i forretningsordenens artikel 105, stk. 6, tredje og fjerde led, og som udløb den 24. oktober 2017,
               
            
                  A.
               
               
                  der henviser til, at den delegerede forordning bør finde anvendelse fra den 23. februar 2018, anvendelsesdatoen for direktiv (EU) 2016/97, og at fuld udnyttelse af Parlamentets tremåneders kontrolperiode ikke ville give industrien tilstrækkelig tid til at gennemføre de nødvendige tekniske og organisatoriske ændringer;
               
            
                  B.
               
               
                  der henviser til, at en hurtig offentliggørelse af den delegerede forordning i EU-Tidende ville muliggøre rettidig gennemførelse og retssikkerhed for så vidt angår de bestemmelser, der gælder for forsikringsbaserede investeringsprodukter;
               
            
                  C.
               
               
                  der henviser til, at Parlamentet mener, at fristen for gennemførelse af direktiv (EU) 2016/97 fortsat bør være den 23. februar 2018, men anmoder Kommissionen om at vedtage et lovgivningsmæssigt forslag om fastsættelse af anvendelsesdatoen til den 1. oktober 2018;
               
            
               
                  1.
               
               
                  erklærer, at det ikke gør indsigelse mod den delegerede forordning;
               
            
               
                  2.
               
               
                  pålægger sin formand at sende denne afgørelse til Rådet og Kommissionen.
               
            
         (1)  EUT L 26 af 2.2.2016, s. 19.